સીબીઆઈના ડાયરેક્ટર આલોક વર્માની રાતોરાત બદલી કરવામાં આવી જેમાં વિપક્ષને વિરોધનું બહાનું મળી ગયું છે. કોંગ્રેસે સરકારને ઘેરવા માટે પણ ઉગ્ર કાર્યક્રમનું આયોજન કર્યું છે અને દિલ્હીમાં સીબીઆઈ હેડક્વાર્ટર ખાતે કૂચ કરી રહ્યા છે. કોંગ્રેસે દેશભરમાં આવેલી સીબીઆઈ કચેરીઓને ઘેરો ઘાલવાનો કાર્યક્રમ બનાવ્યો છે જેના ભાગરૂપે દેશભરની સીબીઆઈ કચેરીઓને કોંગ્રેસના નેતાઓ અને કાર્યકરો ઘેરાવ કરશે. આ વિરોધ કાર્યક્રમને પગલે કોંગ્રેસ અધ્યક્ષ રાહુલ ગાંધી દિલ્હી સ્થિત સીબીઆઈ હેડક્વાર્ટર પહોંચ્યા છે. સીબીઆઈ હેડક્વાર્ટર બહાર મોટાપાયે પોલીસ બંદોબસ્ત ખડકી દેવાયો છે અને બેરિકેડ મૂકીને કોંગ્રેસના નેતાઓ તેમજ કાર્યકરોને અટકાવવા માટે પ્રબંધ કરાયો છે.